ΓΡΑΠΤΗ ΕΡΩΤΗΣΗ P-1847/99

υποβολή: Monica Frassoni (Verts/ALE) προς την Επιτροπή

(11 Οκτωβρίου 1999)

Θέμα: Η χωματερή του Dos Aguas, Valencia (Ισπανία)

Στην απάντησή της στην ερώτησή μου Ε-1528/99(1) σε σχέση με την χωματερή του Dos Aguas στην περιοχή της Valencia, η εξερχόμενη Επιτροπή είχε δηλώσει ότι δεν έχει γνώση των πληροφοριών που έθετα στη διάθεσή της και ότι θα προέβαινε στις αναγκαίες επαφές προκειμένου να συγκεντρώσει διευκρινίσεις επί των γεγονότων και να βεβαιωθεί ότι οι σχετικές οδηγίες εφαρμόζονται ορθά.

Μπορεί η νέα Επιτροπή να διευκρινίσει με ποιόν τρόπο σκοπεύει να διερευνήσει τα γεγονότα που αναφέρονται στην ερώτηση Ε-1528/99, δεδομένου ότιπάρχουν σοβαροί κίνδυνοι μόλυνσης τωνδατίνων πόρων που προορίζονται τόσο για την άρδευση γεωργικών εκτάσεων όσο και για την κατανάλωση πόσιμου νερού;

Σε ποιές ενέργειες έχει προβεί η Επιτροπή έναντι των ισπανικών αρχών προκειμένου να διασφαλισθεί η τήρηση των οδηγιών 91/156/ΕΟΚ(2) και 97/11/ΕΚ(3); Προτίθεται να διερευνήσει η Επιτροπή, στην προκειμένη περίπτωση, τη διαδικασία εκτίμησης των περιβαλλοντικών επιπτώσεων; Ποιά μέτρα σκοπεύει να λάβει η Επιτροπή, προκειμένου η χωματερή να ανταποκρίνεται στις απαιτήσεις του άρθρου 14 της οδηγίας 1999/31/ΕΚ(4);

(1) ΕΕ C 27 E της 29.1.2000, σελ. 111.

(2) ΕΕ L 78 της 26.3.1991, σελ. 32.

(3) ΕΕ L 73 της 14.3.1997, σελ. 5.

(4) ΕΕ L 182 της 16.7.1999, σελ. 1.

Απάντηση της κας Wallstrm εξ ονόματος της Επιτροπής

(22 Νοεμβρίου 1999)

Μετά τη γραπτή ερώτηση E-1528/99(1) του Αξιότιμου Μέλους του Κοινοβουλίου, η Επιτροπή άνοιξε φάκελο εικαζόμενης παράβασης σχετικά με τα γεγονότα που αναφέρονται σε αυτήν. Η περίπτωση καταχωρήθηκε με αριθμό B-99/2191.

Στο πλαίσιο της εξέτασης της εν λόγωπόθεσης, η Επιτροπή απηύθυνε στις ισπανικές αρχές αίτησηποβολής παρατηρήσεων, στην οποία ζητάει πληροφορίες σχετικά με τα μέτρα που έλαβαν προκειμένου να εξασφαλίσουν την τήρηση της οδηγίας 75/442/ΕΟΚ για τα απόβλητα, όπως τροποποιήθηκε από την οδηγία 91/156/ΕΟΚ, της οδηγίας 85/337/ΕΟΚ, για την εκτίμηση των επιπτώσεων ορισμένων δημοσίων και ιδιωτικών σχεδίων στο περιβάλλον, όπως τροποποιήθηκε από την οδηγία 97/11/ΕΚ, καθώς και της οδηγίας 80/68/ΕΟΚ για την προστασία τωνπογείωνδάτων από τη ρύπανση που προέρχεται από ορισμένες επικίνδυνες ουσίες(2). Η Επιτροπή δεν έχει λάβει ακόμη απάντηση από τις ισπανικές αρχές.

Η Επιτροπή θα ενημερώσει το Αξιότιμο Μέλος σχετικά με τα αποτελέσματα των ενεργειών της.

Όσον αφορά, ειδικότερα, τα μέτρα που προτίθεται να λάβει η Επιτροπή, προκειμένου ο εν λόγω χώροςγειονομικής ταφής να πληροί τις προϋποθέσεις του άρθρου 14 Μαΐου 1999/31/ΕΚ του Συμβουλίου της 26ης Απριλίου 1999, σχετικά με τηνγειονομική ταφή των αποβλήτων, πρέπει να επισημανθεί ότι η οδηγία 1999/31/ΕΚ άρχισε να ισχύει στις 16 Ιουλίου 1999. Τα κράτη μέλη οφείλουν να λάβουν τα αναγκαία μέτρα για να συμμορφωθούν με την εν λόγω οδηγία, το αργότερο στις 16 Ιουλίου 2001. Σύμφωνα με το άρθρο 14 της οδηγίας, τα κράτη μέλη οφείλουν να λάβουν ένα σύνολο μέτρων προκειμένου να εξασφαλίσουν τη συνέχιση της λειτουργίας των χώρωνγειονομικής ταφής για τους οποίους έχει χορηγηθεί άδεια ή οι οποίοι

λειτουργούσαν ήδη κατά τη μεταφορά της οδηγίας στο εθνικό δίκαιο, μόνον εφόσον τα εν λόγω μέτρα τεθούν σε εφαρμογή. Τα μέτρα αυτά πρέπει να εφαρμοστούν το ταχύτερο δυνατόν, και το αργότερο, εντός προθεσμίας οκτώ ετών από τις 16 Ιουλίου 2001. Οι ισπανικές αρχές φέρουν την πρωταρχική ευθύνη για τη λήψη των αναγκαίων μέτρων προκειμένου να εκπληρώσουν τιςποχρεώσεις που έχουν δυνάμει της οδηγίας.

(1) ΕΕ C 27 E της 29.1.2000, σελ. 111.

(2) ΕΕ L 20 της 26.1.1980.